Razdjel: 109 MINISTARSTVO PRAVOSUĐA I UPRAVE

Glava: 10980 OPĆINSKI SUD U VIROVITICI

Aktivnost: 641000

RKP: 4399

Obrazloženje posebnog dijela financijskog plana 2025. - 2027. godine

**2025. godina**

**OPĆI PRIHODI I PRIMICI (izvor 11)**

**Aktivnost: A641000**

**Rashodi za zaposlene** izračunati su na bazi zaposlenih na dan 5. studenog 2024. godine koju čine 20 sudaca, 76 službenika i 9 namještenika, ukupno 105 zaposlenih. Izračun je temeljen na trenutno važećoj osnovici za izračun plaće dužnosnika, službenika i namještenika sa pripadajućim koeficijentima za svako radno mjesto u sudu. U izračun su uključeni minuli rad 0,5% po godini radnog staža, prekovremeni rad i dodatak na vjernost.

Kako su prihodi financijskih planova 2025-2027 limitirani, rashodi su prilagođeni limitima, međutim doći će do odstupanja na plaćama zaposlenih, koje prema prihodima nisu dostane za ovaj sud, pogotovo što su trenutno raspisana 2 oglasa za popunu sudačkih mjesta.

Ukupni rashodi za zaposlene u 2025. godini iznose 2.711.000,00 eura i sastoje se iz plaća za zaposlenike Suda u iznosu od 2.192.775,00 eura, plaće za prekovremeni rad u iznosu od 16.000,00 € gdje je uključen iznos od 6.480,00 € za prekovremeni rad za provedbu aktivnosti sređivanja arhivske građe, ostalih rashoda za zaposlene u iznosu od 100.000,00 eura i doprinosa na plaću u iznosu od 402.225,00 eura.

Plan zapošljavanja u 2025. godini su 2 suca za koje je već raspisan oglas objavljen u Narodnim novinama broj 117/2024.

**Ostali rashodi za zaposlene** u iznosu 100.000,00 eura odnose se na isplatu Božićnica i regresa za zaposlenike suda, dara za djecu u iznosu od 3.000,00 eura, jubilarne nagrade, otpremnine, pomoć u slučaju smrti i bolovanja dužeg od 90 dana koje se isplaćuju službenicima i namještenicima prema Kolektivnom ugovoru.

**Naknada za prijevoz na posao i s posla** obračunata je prema trenutnom broju zaposlenih službenika i namještenika, te dužnosnika koji ostvaruju pravo na tu naknadu i iznosi 82.000,00 eura.

**Materijalni rashodi** realno su planirani na temelju dosada utrošenih sredstava i s obzirom na zadane limite i iznose ukupno 762.447,00 eura.

**Financijski rashodi** u 2025. godini iznose 3.875,00 eura i obuhvaćaju kamate za primljene zajmove ( 2 službena automobila –otplata kamate) u iznosu 1.375,00 € i 2.500,00 € troškova za bankarske usluge.

**Zdravstvene i veterinarske usluge** iznos u 2005. godini povećan je u odnosu na prethodnu godinu zbog provođenja sistematskih pregleda za zaposlenike suda prema Kolektivnom ugovoru za državne službenike i namještenike.

**Rashodi za nabavu nefinancijske imovine -** ukupni rashodi za nabavu nefinancijske imovine u 2025. godini planirani su u iznosu od 12.910,00 eura. Rashodi za nabavu proizvedene dugotrajne imovine u ukupnom iznosu od 7.910,00 eura odnose se na otplatu glavnice za 2 službena automobila kupljena na leasing , te kupovinu uredske opreme u iznosu od 5.000,00 eura.

Dodatna ulaganja za građevinske objekte u iznosu od 20.000,00 eura – u limit je uključen iznos od 10.200,00 za postavljanje novih klima uređaja i 9.800,00 za zamjenu dotrajalih ploča na stropovima

**Vlastiti prihodi**

**Aktivnost: A809000**

Vlastiti prihodi su prihodi ovoga suda od usluga fotokopiranja i planirana su u iznosu od 500,00 euro godišnje i utrošiti će se na stavci uredskog materijala.

**Ostale pomoći –** tekuće pomoći proračunskim korisnicima iz proračuna kojima nije nadležan, izvor 52 –ostale pomoći odnosi se na naknade zemljišno knjižnim referentima za obavljanje poslova izmjere i planirani su u svakoj godini u iznosu od 2.000,00 € na strani prihoda i rashoda.

**2026. – 2027. godina - Projekcija**

**OPĆI PRIHODI I PRIMICI (izvor: 11)**

**Aktivnost:A641000**

**Ukupni prihodi poslovanja iznose 3.610.694,00 eura za 2026. godinu i 3.591.173,00 za 2027. godinu.**

**Rashodi i prihodi za zaposlene** – u 2026. godini iznose 2.801.032,00, a sastoje se iz plaća za zaposlenike u iznosu od 2.268.853,00 €, prekovremenog rada u iznosu od 16.000,00 €, ostalih rashoda za zaposlene u iznosu od 100.000,00 € i doprinosa na plaću za zdravstveno osiguranje u iznosu od 416.179,00 €. U 2026. godini u taj limit uključeni je i iznos od 6.480,00 € za provedbu aktivnosti sređivanja arhivske građe u sudu.

U 2027. godini rashodi i prihodi za zaposlene iznose 2.823.227,00 € i sastoje se iz plaća za zaposlenike u iznosu od 2.287.607,00 €, iznosa od 16.000,00 za prekovremeni rad, ostalih rashoda za zaposlene u iznosu od 100.000,00 € i 419.620,00 € za doprinose za zdravstveno osiguranje.

Ostali rashodi za zaposlene iznose 100.000,00 eura i odnose se na regres, božičnice, jubilarne nagrade i isplatu ostalih prava zaposlenicima prema Kolektivnom ugovoru.

**Materijalni rashodi** –rashodi za materijal i energiju realno su planirani na temelju utrošenih sredstava u prethodnoj godini, a u skladu s postavljenim limitima. Na pojedinim pozicijama s obzirom na povećanje cijena na koje sud ne može utjecati, kao npr, trošak energije ili intelektualnih usluga predviđaju se odstupanja.. Ukupna iznos na poziciji materijalnih rashoda iznosi za 2026. godinu 762.411,00,00 eura, a za 2027. godinu 753.235,00 eura.

Rashodi za nabavu nefinancijske imovine prema projekciji plana za 2026. godinu iznose 13.376,00 eura i odnose se na stavku uredske opreme i namještaja u iznosu od 5.000,00 eura i 8.376,00 eura otplate glavnice za službene automobile kupljene na leasing .

U projekciji plana za 2027. godinu rashodi na nefinancijskoj imovini iznose 11.776,00 i odnose se na otplatu glavnice za 2 službena automobila u iznosu od 6.776,00 € i 5.000,00 na uredsku opremu.

Rashodi za dodatna ulaganja na građevinskim objektima prema projekciji za 2026. godine iznose 30.000,00 eura i upotrijebiti će se za ugradnju vrata u SS Slatina.

U projekciji plana za 2027. godine dodatna ulaganja na građevinskim objektima nisu planirana.

Planirani **vlastiti prihodi** iznose 500,00 euro, a utrošiti će se na stavci uredskog materijala.

Predsjednik suda:

Krunoslav Gernhard